*Metadati attiecināmi uz periodu, sākot ar 2020. gada 2 .ceturksni*

**Publikāciju statistikas rādītāji par pasūtītāju finansētiem projektiem Metadati**

**Datu apraksts**

Jebkura persona (turpmāk – finansējuma saņēmējs), kura vēlas saņemt finansējumu līguma izpildei no Eiropas Savienības politiku instrumentu vai citas ārvalstu finanšu palīdzības līdzekļiem, kā arī no valsts vai pašvaldību budžeta, izņemot finansējumu, kas tiek piešķirts kā kompensācija, piemēro Ministru kabineta 2017. gada 28. februāra noteikumos Nr. 104 „Noteikumi par iepirkuma procedūru un tās piemērošanas kārtību pasūtītāja finansētiem projektiem” paredzēto iepirkuma procedūru, lai noslēgtu piegādes, pakalpojumu vai būvdarbu līgumu ar piegādātāju.

Finansējuma saņēmējs, piemērojot noteikumus par iepirkuma procedūru un tās piemērošanas kārtību pasūtītāja finansētiem projektiem, Iepirkumu uzraudzības biroja tīmekļvietnē publicē iepirkumu publikācijas – paziņojumus par finansējuma saņēmēja iepirkuma procedūru, paziņojumus par finansējuma saņēmēja iepirkuma procedūras rezultātiem un paziņojumus par finansējuma saņēmēja iepirkuma procedūras pārtraukšanu vai grozījumiem.

Iepriekš minēto noteikumu griezumā tiek apkopota statistika par publikāciju skaitu un rezultātu publikācijās norādīto līgumcenu. Dati tiek apkopoti katru ceturksni pa mēnešiem.

Rādītāju kopums sniedz vispārēju informāciju par finansējuma saņēmēju publikāciju daudzumu un tajos norādītajām līgumsummām.

**Datu publicēšana**

Dati tīmekļvietnes sadaļā ***Aktualitātes*** *zem* ***Statistika*** / ***Aktuālie publikāciju rādītāji*** ***/ Saskaņā ar MK noteikumiem Nr.104*** tiek atjaunoti saskaņā ar aktuālo [datu publicēšanas kalendāru](https://www.iub.gov.lv/lv/datu-publicesanas-kalendars) reizi ceturksnī.

|  |  |  |  |
| --- | --- | --- | --- |
| Statistikas tēma | Dati par periodu | Atjaunošanas datums | Piezīmes |
| Pasūtītāju finansēto projektu statistika | par 2020. gada 2. ceturksnipar 2020. gada 1. ceturksni | 16.07.2020. |  |
| Pasūtītāju finansēto projektu statistika | par 2019. gada 4. ceturksnipar 2019. gada 3. ceturksnipar 2019. gada 2. ceturksnipar 2019. gada 1. ceturksni |  |
| Pasūtītāju finansēto projektu statistika | par 2018. gada 4. ceturksnipar 2018.gada 3. ceturksnipar 2018. gada 2. ceturksnipar 2018. gada 1. ceturksni |  |
| Pasūtītāju finansēto projektu statistika | par 2017. gada 4. ceturksnipar 2017.gada 3. ceturksnipar 2017. gada 2. ceturksnipar 2017. gada 1. ceturksni |  |
| Pasūtītāju finansēto projektu statistika | par 2016. gada 4. ceturksnipar 2016. gada 3. ceturksnipar 2016. gada 2.ceturksnipar 2016. gada 1. ceturksni |  |
| Pasūtītāju finansēto projektu statistika | par 2015. gada 4. ceturksnipar 2015. gada 3. ceturksnipar 2015. gada 2. ceturksnipar 2015. gada 1. ceturksni |  | Skat. arhīvu |
| Pasūtītāju finansēto projektu statistika | par 2014. gada 4. ceturksnipar 2014. gada 3. ceturksnipar 2014. gada 2. ceturksnipar 2014. gada 1. ceturksni |  | Skat. arhīvu |
| Pasūtītāju finansēto projektu statistika | par 2013. gada 4. ceturksnipar 2013. gada 3. ceturksnipar 2013. gada 2. ceturksnipar 2013. gada 1. ceturksni |  | Skat. arhīvu |

**Datu pieejamība**

Apkopotie dati ir pieejami, sākot no 2013. gada 1. ceturkšņa. Sākot no 2016. gada 1. ceturkšņa, dati pieejami laikrindās.

**Datu izplatīšana**

Ceturkšņu apkopotie rādītāji ir brīvi pieejami Iepirkumu uzraudzības biroja tīmekļvietnē un Latvijas Atvērto datu portālā. Dati var tikt izmantoti arī dažādās citās publikācijās, norādot atsauces uz iegūtās informācijas avotu.

**Datu izplatīšanas formāts**

Datu izplatīšanas formāts (MS Excel un infografikas).

**Datu lietotāji**

Finanšu ministrija un citi lietotāji.

**Datu vākšana**

Dati tiek iegūti no šādiem Iepirkumu uzraudzības biroja tīmekļvietnē publicētiem iepirkumu paziņojumiem:

* paziņojums par finansējuma saņēmēja iepirkuma procedūru, paziņojums par finansējuma saņēmēja iepirkuma procedūras rezultātiem un paziņojums par finansējuma saņēmēja iepirkuma procedūras pārtraukšanu vai grozījumiem atbilstoši Ministru kabineta 2017. gada 28. februāra noteikumiem Nr. 104 „Noteikumi par iepirkuma procedūru un tās piemērošanas kārtību pasūtītāja finansētiem projektiem” (spēkā no 01.03.2017.).

**Atskaites periods**

Atskaites periods ir kalendārais ceturksnis.

**Klasifikācijas**

Statistikas rādītāju kopumā nav iekļauts iepirkuma nomenklatūras CPV (*Common Procurement Vocabulary*) klasifikators.

**Datu aprēķināšana**

Ceturkšņa griezumā iegūtie dati tiek sarindoti pēc paziņojumu publikāciju skaita un līgumcenām un attēloti dinamikā, kā arī salīdzināti ar iepriekšējā gada rādītājiem, un tiek aprēķināts procentuālais īpatsvars.

**Konfidencialitāte**

Iepirkumu uzraudzības biroja tīmekļvietnē publicētie finansējuma saņēmēju iepirkumu paziņojumi nesatur konfidenciālus datus.

**Kvalitāte**

Kvalitāte tiek nodrošināta, ievērojot Eiropas Statistikas prakses kodeksā noteiktās prasības.

**Atbilstība**

Ceturkšņa griezumā apkopotie statistikas rādītāji kopumā atbilst lietotāju vajadzībām.

**Precizitāte**

Ceturkšņa apkopoto datu precizitāte kopumā ir nemainīga.

**Savlaicīgums**

Iepirkumu uzraudzības birojs savlaicīgi, atbilstoši datu publicēšanas kalendāram, publicē apkopotos statistikas datus.

**Salīdzināmība**

Dati tiek apkopoti un viena ceturkšņa ietvaros salīdzināti, aprēķinot īpatsvaru attiecībā pret iepriekšējā gada attiecīgo ceturksni gan pēc publikāciju skaita, gan kopējās līgumsummas.

**Datu precizēšana**

Nepieciešamības gadījumā attiecīgie iepirkumu paziņojumu publikāciju rādītāji var tikt precizēti, norādot datu precizēšanas iemeslus.

**Kontakti**

|  |  |
| --- | --- |
| Statistikas iestāde | Iepirkumu uzraudzības birojs |
| E-pasts | pasts@iub.gov.lv |
| Informācijas departaments |
| Tālruņa numurs | 67326708 |

**Metadati pēdējo reizi atjaunoti**

09.09.2020.

**Saistītās tēmas**